আয়োজকদের পক্ষে কারিতাস ময়মনসিংহের আঞ্চলিক পরিচালক অপূর্ব রাফায়েল ম্রং আইপি নিউজকে জানায়, ‘মধুপুরে এই সেরেনজিং পালা ২৮ বছর মতান্তরে ৪০ বছর পর অনুষ্ঠিত হতে যাচ্ছে। এটা খুব গুরুত্বপূর্ণ ঘটনা। অনুষ্ঠানের উদ্দেশ্য নিয়ে তিনি আমাদের জানান, আবিমা(মধুপুর অঞ্চল) ও আফালের(ময়মনসিংহ অঞ্চল) শিল্পী ও মানুষের মধ্যে একটা সাংস্কৃতিক বিনিময় ঘটবে। হারিয়ে যেতে বসা সংস্কৃতি তরুনদের কাছে উপস্থাপন করা যাবে এবং যারা আগে এই নিয়ে কাজ করতো তাদেরকেও উজ্জীবিত করা যাবে যেটা আমাদের অন্যতম একটা লক্ষ্য এই আয়োজনের পেছনে।’